Hr. Jaan Toots

Narva linnapea

Narva Linnavalitsus 05. detsember 2024

Jaan.toots@narva.ee

TEATIS SA NARVA MUUSEUM JUHATUSE LIIKME EBASEADUSLIKU TEGEVUSE KOHTA

Tuginedes omapoolsele Narva Linnavalitsuse poolt määratud Sihtasutus Narva Muuseum nõukogu liikme hoolsuskohustusele, teavitame Teile SA Narva Muuseum juhatuse liikme ebaseadusliku tegevuse kohta juriidiliste toimingute teostamisel. Täna, so 05.12.2024 hommikul saime kutse Sihtasutus Narva Muuseum korralisele nõukogu koosolekule, mis toimub 17.12.2024. Arvestades asjaolu, et detsembrikuus 2024. lõpeb nõukogu esimehe Krista Nelson volitused, siis nõukogu päevakorras oleks pidanud olema uue nõukogu esimehe valimised mida aga ei olnud. Tutvudes Äriregistri andmetega nähtub, et 02. november 2024 on esitanud sihtasutuse juhatuse liige Maakohtu registriosakonnale avalduse, **kus palus sisestada andmeid ning märkida SA Narva Muuseum nõukogu esimeheks Krista Nelson.** Avalduse juurde on lisatud Kultuuriministri käskkiri ja Krista Nelsoni nõusolek määrata eelnimetatud isik **nõukogu liikmeks** alates 16.12.2024. Seetõttu puudub nõukogu otsus Krista Nelsoni valmise kohta nõukogu esimehe kohale.

Vastavalt Sihtasutus Narva Muuseum põhikirja p.5.3. nõukogu liikmed määravad asutajad neljaks aastaks. Vastavalt põhikirja p.5.10.1. **Nõukogu liikmed valivad endi hulgast esimehe, kes esindab nõukogu, korraldab selle tegevust ja juhatab nõukogu koosolekuid**. Seega on juhatuse liige ainuisikuliselt otsustanud nõukogu liikmete ja asutajaliikmete eest kellest saab nõukogu esimees ning esitanud teadlikult eksitava avalduse Tartu Maakohtu registriosakonnale ületades seeläbi oma volitusi juhatuse liikmena. Imeks pandav on, et Tartu Maakohtu registriosakond on selle vastu võtnud ja registrisse kandnud.

Juhime tähelepanu veelkordselt, et nõukogu ei ole nimetatud küsimust arutanud ega nõukogu esimeest ei ole vastavalt SA Narva Muuseum põhikirjale valinud. Palume asutaja esindajal Narva Linnavalitsus luua õigusselgus eelnimetatud küsimuses ning anda meile juhised edasiseks tegutsemiseks nõukogu liikmetena. Oleme Teiepoole varasemalt korduvalt ja korduvalt pöördunud palvega aidata luua õigusselgus nõukogu koosolekutel vastuvõetud otsuste hääletamise, vormistamise ja dokumentide esitamise osas. Samuti oleme tähelepanu juhtinud juhatuse liikme volituste ületamise osas, millega viimati kaasnes rahaline kahju Sihtasutusele ca 1 miljoni euro saamata jäänud toetuse näol, mis oli ette nähtud silla rajamiseks Narva linnuse ja Narva vanalinna ühendamisel. Palume anda meile juhised edasiseks tegevuseks.

Lugupidamisega

Vadim Orlov /allkirjastatud digitaalselt/

Aleksei Mägi /allkirjastatud digitaalselt/

SA Narva Muuseum nõukogu liikmed

Lisa 1 - SA Narva Muuseum kandeavaldus.